Page:Gospel of Saint John in West-Saxon.djvu/45

 INCIPIT EUANGELIUM

SECUNDUM

Iohannem

CAPUT I

1. On frymðe wæs Word, and þæt Word wæs mid Gode, and God wæs þæt Word.

2. Þæt wæs on fruman mid Gode.

3. Ealle þing wǣron geworhte ðurh hyne; and nān þing næs geworht būtan him.

4. Þæt wæs līf þe on him geworht wæs; and þæt līf wæs manna lēoht.

5. And þæt lēoht lȳht on ðȳstrum; and þȳstro þæt ne genāmon.

6. Mann wæs fram Gode āsend, þæs nama wæs Iohannes.

7. Đēs cōm tō gewitnesse, þæt hē gewitnesse cȳðde be ðām lēohte, þæt ealle menn þurh hyne gelȳfdon.

8. Næs hē lēoht, ac þæt hē gewitnesse forð bǣre be þām lēohte.